**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 17**

Днес 26.11.2020г. от 10.00 часа в лекционната зала на Читалището в гр.Никопол се проведе **седемнадесетото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов, , специалисти от общинска администрация.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам седемнадесетото по ред заседание на ОбС – Никопол.

Имаме кворум от 13 общински съветника, в залата присъстват 8. Общинския съветник Красимир Гатев ще се присъедини всеки момент към заседанието. Отсъстват по уважителни причини с подадено писмено уведомление към мен, общинските съветници – Яница Йорданова, Любомир Мачев, Светослав Ангелов и Веселин Недков.

Колеги, материалите са Ви раздадени с проекта за дневен ред, имате ли предложения, допълнения и съображения по така представеният Ви проект за дневен ред? Виждам, че нямате.

В Общински съвет - Никопол е постъпила допълнителна докладна записка, 24 часа преди заседанието, а именно:

1.Докладна записка с Вх.№268 от 25.11.2020г. **относно**: Даване на съгласие за кандидатстване за осигуряване на финансиране чрез Финансовия механизъм на Европейското икономическо пространство за периода 2014-2021г., Програма „Местно развитие, намаляване на бедността и подобрено включване на уязвими групи“, за подобряване на условията за възпитание и грижи за децата от 3 до 6 години, с проект **„Създаване на творчески пространства и подобряване на средата на детска градина „Щастливо детство”, на ул."Ал.Стамболийски" 2, поземлен имот с идентификатор 51723.500.17, гр.Никопол"** чрез въвеждане на най-високи стандарти за енергийна ефективност и устойчивост”

Колеги, предлагам да гласуваме за влизане в Д.Р. на докладна записка с вх.№ 268 от 25.11.2020г., моля гласувайте.

ГЛАСУВАЛИ- 7 СЪВЕТНИКА

„ЗА“- 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка:** Общинския съветник Айлян Пашала отсъства от залата.

Цв.Андреев: Приема се, докладна записка с вх.№ 268 от 25.11.2020г.,

да влезе в проекта за дневен ред като точка 5. Точка питания става т.6 от Дневния ред.

Колеги, други въпроси и предложения? Виждам че няма такива, моля гласувайте проекта за дневен ред.

ГЛАСУВАЛИ - 7 СЪВЕТНИКА

„ЗА“ – 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ - НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Сключване на анекс към Договор за кредитна линия № 226 от 05.12.2017г. между Сдружение „Местна инициативна група Белене-Никопол“ и „Банка ДСК“ АД с поръчители Община Белене и Община Никопол.

Вносител: Зам.Кмет на общината

**2**.Докладна записка **относно:** Утвърждаване на уточнен план на капиталовия разчет на Община Никопол към 31.12.2020 г.

Вносител: Зам.Кмет на общината

**3**.Докладна записка **относно:** Отпускане на еднократна финансова помощ по решение на Общински съвет-Никопол.

Вносител: Зам.Кмет на общината

**4**.Докладна записка **относно:** Одобряване на план-сметка за определяне на необходимите разходи за дейностите по чл. 66, ал. 1 от Закона за местните данъци и такси /ЗМДТ/ за всички населени места на територията на община Никопол за 2021 година.

Вносител: Зам.Кмет на общината

**5**.Докладна записка **относно:** Даване на съгласие за кандидатстване за осигуряване на финансиране чрез Финансовия механизъм на Европейското икономическо пространство за периода 2014-2021г., Програма „Местно развитие, намаляване на бедността и подобрено включване на уязвими групи“, за подобряване на условията за възпитание и грижи за децата от 3 до 6 години, с проект **„Създаване на творчески пространства и подобряване на средата на детска градина „Щастливо детство”, на ул."Ал.Стамболийски" 2, поземлен имот с идентификатор 51723.500.17, гр.Никопол"** чрез въвеждане на най-високи стандарти за енергийна ефективност и устойчивост”

Вносител: Кмет на общината

**6**.Изказвания, питания, становища и предложения на граждани.

**Забележка:** Общинските съветници А.Пашала и Кр.Гатев се присъединяват към заседанието.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 18.11.2020г. разгледа докладната записка относно:*** Сключване на анекс към Договор за кредитна линия № 226 от 05.12.2017г. между Сдружение „Местна инициативна група Белене-Никопол“ и „Банка ДСК“ АД с поръчители Община Белене и Община Никопол., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл.21, ал.1, т.23 от Закона за местното самоуправление и местната администрация, Общински съвет-Никопол прие следното

**Р Е Ш Е Н И Е:**

**№147/26.11.2020г.**

**1**. ОБЩИНА НИКОПОЛ, с код по Булстат: 000413885 да обезпечи като поръчител вземането на „Банка ДСК“ АД по Договор за кредитна линия № 226 от 05.12.2017 год. и всички бъдещи анекси към него, сключен между „Банка ДСК” АД, с ЕИК:……….. и СДРУЖЕНИЕ „МЕСТНА ИНИЦИАТИВНА ГРУПА БЕЛЕНЕ – НИКОПОЛ“ с ЕИК: ……….. в размер до 100 000 лева. Оправомощава Кмета на ОБЩИНА НИКОПОЛ да подпише с кредитора „Банка ДСК“ АД при долу изброените параметри\*, анекса към договора за поръчителство и всички свързани с тази сделка документи и да представлява ОБЩИНА НИКОПОЛ лично или чрез пълномощник пред Банката.

\*Кредитна линия за финансиране на одобрени текущи разходи от Държавен фонд”Земеделие” (ДФ „З”).

* Размер: до 100 000 BGN (лева);
* Вид на кредита: кредитна линия;
* Цел на кредита: Финансиране на оборотни средства за дейността;
* Срок на кредита: до 12 месеца, с възможност за удължаване на срока до 2022 г.;
* Усвояване: на части;
* Погасяване: С всяко възстановяване на средства от ДФ”З”. Еднократно погасяване на краен падеж на кредитната линия;
* Лихвен процент: 1М EURIBOR + надбавка 3,07%;
* Такса управление: 0,30 %;
* Такса ангажимент: 0,00 %;
* Обезпечение:
* Първи по ред Особен залог върху Вземания от ДФ”З” - одобрения бюджет на „МИГ Белене-Никопол”  в размер на 977 914,00 лв.
* Поръчителство от Община Белене и Община Никопол

**2.** Оправомощава Кмета на ОБЩИНА НИКОПОЛ да извърши всички правни и фактически действия и подпише с кредитора „Банка ДСК“ АД при горе изброените параметри\*, анекса към договора за поръчителство и всички свързани с тази сделка документи и да представлява ОБЩИНА НИКОПОЛ лично или чрез пълномощник пред Банката.

ГЛАСУВАЛИ - 9 СЪВЕТНИКА

„ЗА“ – 9 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 18.11.2020г. разгледа докладната записка относно:*** Утвърждаване на уточнен план на капиталовия разчет на Община Никопол към 31.12.2020 г., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 6 от Закона за местното самоуправление и местната администрация и чл.124, ал. 3 от Закона за публичните финанси, Общински съвет-Никопол прие следното

**Р Е Ш Е Н И Е:**

**№148/26.11.2020г.**

**1**. Утвърждава уточнен план на капиталовия разчет на Община Никопол към 31.12.2020г., съгласно приложения №1 и № 1А.

**2**. Утвърждава, формирания преходен остатък от 42 420 лв., с източник целева субсидия за капиталови разходи от 2020 г. за обект пореден номер 36 в Приложение № 1, с наименование: *„Рамково кредитно споразумение (РКС) по договор за кредит №1129/02.12.2019 г. с Фонд ФЛАГ за изпълнение на проекти по Оперативна програма Региони в растеж, Оперативна програма Околна среда и Програмата за Трансгранично сътрудничество „Румъния – България“, с обща ст/ст на договора 1 212 033 лв., с договорено финансиране за периода 25.01.2020 г. – 25.10.2029 г. – 118 равни последователни месечни вноски по 10 185 лв. всяка, до 25.11.2029 г., последна изравнителна вноска от 10 203 лв., със задача за 2020 г.: 122 220 лв., от които 104 681 лв. от целева субсидия за капиталови разходи от 2020 г. и 17 539 лв. преходен остътък на целева субсидия за капиталови разходи от 2019 г.,*да се разходва по предназначение.

**2.1.**До приемането на бюджета на Община Никопол за 2021 г. и следващите бюджетни години – до изтичане срока на договора за кредит с Фонд ФЛАГ и пълно погасяване на задълженията по него, след усвояване на утвърдените преходни остатъци за обекта, когато има таккива преходни остатъци, обекта продължава да се финансира от собствени бюджетни средства на общината.

**2.2.** с утвърдените средства за капиталовия обект да се извърши погасяване на вноската по главницата, съгласно договореното финансиране, по договор за кредит №1129/02.12.2019г. с Фонд за органите на местно самоуправление в България- ФЛАГ на стойност 1 212 033 лв.

**2.3**. плащанията на лихвите, таксите и комисионните по договора за кредит се извършва от собствените приходи на общината, като същите се заплащат в пълен размер, независимо от това, кога ще се приеме бюджета на общината за 2021 г. и следващите бюджетни години.

**2.4**. с приемането на бюджета на Община Никопол за 2021 г. и следващите бюджетни години се уточнява финансирането на обекта, както и останалите параметри.

ГЛАСУВАЛИ -9 СЪВЕТНИКА

„ЗА“ – 9 СЪВЕТНИКА/ Айгюн Али, Айлян Пашала, Борислав Симеонов, Красимир Халов, Красимир Гатев, Майдън Сакаджиев, Надка Божинова, Тодор Бузев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА











**ПО ТРЕТА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 18.11.2020г. разгледа докладната записка относно:*** Отпускане на еднократна финансова помощ по решение на Общински съвет-Никопол., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 6 и т.23 от Закона за местното самоуправление и местната администрация, Общински съвет-Никопол прие следното

**Р Е Ш Е Н И Е:**

**№149/26.11.2020г.**

**1.** Да се изплати еднократна финансова помощ в размер на **300 (Триста) лева** **на М. Ю. от гр. Никопол**, по заявление вх. № 94-2478/09.11.2020 г., постъпило в деловодството на Община Никопол, необходими за лечение;

**2**. Утвърждава актуализацията на общинския бюджет, във връзка с разчета по т.1, както следва:

**2.1**.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 300** | 0 | 0 | 0 | + 300 |
| **ПО РАЗХОДА** |  |  |  |  |  |
| Местна дейност 122 „Общинска администрация”  -подпараграф 42-14 „Обезщетения и помощи по решение на общинския съвет” | **+ 300** | 0 | 0 | 0 | + 300 |

ГЛАСУВАЛИ -9 СЪВЕТНИКА

„ЗА“ – 9 СЪВЕТНИКА/ Айгюн Али, Айлян Пашала, Борислав Симеонов, Красимир Халов, Красимир Гатев, Майдън Сакаджиев, Надка Божинова, Тодор Бузев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЧЕТВЪРТА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 18.11.2020г. разгледа докладната записка относно:***  Одобряване на план-сметка за определяне на необходимите разходи за дейностите по чл. 66, ал. 1 от Закона за местните данъци и такси /ЗМДТ/ за всички населени места на територията на община Никопол за 2021 година., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 7 от Закона за местното самоуправление и местната администрация, във връзка с чл. 66, ал. 1, ал. 1, т. 3 от Закона за местните данъци и такси и чл. 65 от Закона за управление на отпадъците, Общински съвет - Никопол прие следното

**Р Е Ш Е Н И Е:**

**№150/26.11.2020г.**

**1**.Общински съвет – Никопол одобрява План-сметка за необходимите разходи за дейностите по чл. 66, ал. 1 от ЗМДТ на Община Никопол за 2021 година, съгласно Приложение № 1, която е неразделна част от настоящото решение.

**2.**Общински съвет – Никопол възлага на Кмета на Община Никопол да управлява одобрената план-сметка за 2021 година.

ГЛАСУВАЛИ - 9 СЪВЕТНИКА

„ЗА“ – 9 СЪВЕТНИКА/ Айгюн Али, Айлян Пашала, Борислав Симеонов, Красимир Халов, Красимир Гатев, Майдън Сакаджиев, Надка Божинова, Тодор Бузев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ПЕТА ТОЧКА ОТ ДНЕВНИЯ РЕД**

Отношение взеха:

Н.Божинова: Може ли малко да разясните, проекта до края на 2020г. ли ще бъде завършен, понеже в бюджета е отбелязана сумата? Какви са сроковете за подаване и изпълнение на проекта?

Ив.Савов /*отговаря на въпроса на Н.Божинова*/: Сумата е за изготвяне на проекта и ще се кандидатства по този проект. Това е авансово плащане във връзка с изготвяне на необходимата документация. Крайният срок е 2021г.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 6 и т. 23 от Закона за местното самоуправление и местната администрация и чл.124 от Закона за публичните финанси, Общински съвет-Никопол прие следното

**Р Е Ш Е Н И Е:**

**№151/26.11.2020г.**

**1**. Общински съвет - Никопол дава съгласие ***Община Никопол*** и/или ***Детска градина 1 „Щастливо детство” гр. Никопол*** (ДГ 1 „Щастливо детство” гр. Никопол) да кандидатстват за осигуряване на финансиране чрез ФИНАНСОВ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО 2014-2021, ПРОГРАМА „МЕСТНО РАЗВИТИЕ, НАМАЛЯВАНЕ НА БЕДНОСТТА И ПОДОБРЕНО ВКЛЮЧВАНЕ НА УЯЗВИМИ ГРУПИ: “ПОДОБРЯВАНЕ НА УСЛОВИЯТА ЗА ВЪЗПИТАНИЕ И ГРИЖИ ЗА ДЕЦАТА ОТ 3 ДО 6 ГОДИНИ” с проект **„Създаване на творчески пространства и подобряване на средата на детска градина „Щастливо детство” ул."Ал.Стамболийски" 2, поземлен имот с идентификатор 51723.500.17, гр.Никопол",** чрез въвеждане на най-високи стандарти за енергийна ефективност и устойчивост”.

**2**. Възлага на Кмета на **Община Никопол** и на директорът на ***Детска градина 1 „Щастливо детство” гр. Никопол*** да извършат необходимите действия по изготвянето и внасянето на проектно предложение **„Създаване на творчески пространства и подобряване на средата на детска градина „Щастливо детство” ул."Ал.Стамболийски"2, поземлен имот с идентификатор 51723.500.17, гр.Никопол"** чрез въвеждане на най-високи стандарти за организация на средата за обучение, енергийна ефективност и устойчивост”, чрез ФИНАНСОВ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО 2014-2021, ПРОГРАМА „МЕСТНО РАЗВИТИЕ, НАМАЛЯВАНЕ НА БЕДНОСТТА И ПОДОБРЕНО ВКЛЮЧВАНЕ НА УЯЗВИМИ ГРУПИ: “ПОДОБРЯВАНЕ НА УСЛОВИЯТА ЗА ВЪЗПИТАНИЕ И ГРИЖИ ЗА ДЕЦАТА ОТ 3 ДО 6 ГОДИНИ”, като дава съгласие дейностите по подготовка на проекта – възлагане на проектантски и консултантски услуги и сключване на съответните договори да се организират и извършат от ръководството на **Детска градина**  **1** **„Щастливо детство” гр. Никопол.**

**3.** Увеличава бюджетното взаимоотношение за четвъртото тримесечие на 2020г. с първостепенния разпоредител с бюджет при Община Никопол, на второстепенния разпоредител с бюджет при ДГ 1 „Щастливо детство” гр.Никопол с 3 500 (Три хиляди и петстотин) лева, за извършване на разходи за възлагане на външни услуги от детската градина, свързани със съответните договори за проектантски и консултантски дейности за подготовка на проект **„Създаване на творчески пространства и подобряване на средата на детска градина „Щастливо детство” ул."Ал.Стамболийски" 2, поземлен имот с идентификатор 51723.500.17,гр.Никопол".**

**4**. Утвърждава актуализацията на общинския бюджет, във връзка с разчета по т.3, както следва:

**4.1**.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 3 500** | 0 | 0 | 0 | + 3 500 |

**4.2**.По бюджета на Второстепенния разпоредител с бюджет при ДГ 1 „Щастливо детство” гр. Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 311 „Детски градини  §§ 10-20 „Разходи за външни услуги” | **+ 3 500** | 0 | 0 | 0 | + 3 500 |

ГЛАСУВАЛИ - 9 СЪВЕТНИКА

„ЗА“ – 9 СЪВЕТНИКА/ Айгюн Али, Айлян Пашала, Борислав Симеонов, Красимир Халов, Красимир Гатев, Майдън Сакаджиев, Надка Божинова, Тодор Бузев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ШЕСТА ТОЧКА ОТ ДНЕВНИЯ РЕД**

Отношение взеха:

Н.Божинова: Във връзка с епидемията от коронавирус, може ли някаква информация по-подробна да ни дадете, какво се случва в нашата болница?

Т.Бузев /*отговаря на въпроса*/: Истината е, че има много болни в нашата община. Въпроса е наистина сериозен. В Ковид-отделението в МБАЛ- Никопол има добра организация и подготовка. Имаме млади колеги, имаме техника, легла, подготвен санитарен и медицински персонал, но нямаме медикаменти специално за лечението на Ковид. Лекуваме ги, имаме трима излекувани от общо 5, които бяха в отделението. Една жена в по-лошо състояние, изпратихме в Плевен.

Ив.Савов: На територията на община Никопол има 34 случая, потвърдени с PCR-тест. Други са минали на бърз тест, който не е 100% достоверен. Хубавото е, че от пациентите които бяха хоспитализирани имаме излекувани трима души. Беше ни много трудно със смяната на Управителя, работата по подготвяне на Ковид-отделение, административни задължения и освен всичко това външни хора се опитаха да създадат едно изкуствено напрежение, с цел да се затвори болницата в Никопол. Но ние съумяхме да направим отделение съгласно изискванията за лечение на болни от Ковид и то вече дава положителни резултати. Новият Управител на МБАЛ-Никопол се опитва да получава помощ от всякъде. Получено е парично дарение, както и безплатни тестове. Имахме многобройни разговори с персонала в Болницата, който отказваше да работи в такова отделение, но вече всичко е наред. Но виждате ситуацията в страната като цяло е много сложна и с новата заповед, която влиза в сила от петък вечерта.

М.Сакаджиев: А знае ли се вече кои магазини ще се затварят?

Ив.Савов: Само големите търговски обекти като МОЛ-овете и заведенията за хранене. Което означава, че при нас са само заведенията, другите магазини ще работят.

А.Пашала: Във връзка с Ковид епидемията, искам да кажа, че миналия петък проведох разговор с Управителя на МБАЛ-Никопол, д-р Йоана Иванова. Разговора беше за това, че във вътрешно отделение има 2 апарата за кислородно обдишване, от които единия е преместен в Ковид-отделението. Подали сме молба във фирма за апарати под наем за 140лв. на месец. От Общинска Администрация ще поемат част от разходите, но имам предложение към общинските съветници: Който е съгласен, всеки от нас да дари по 20 лв. месечно за част от останалите разходи.

Н.Божинова: Да, аз съм съгласна за такова дарение за МБАЛ-Никопол, от наша страна. Предлагам в Общинския съвет при техн.сътрудник да се събират.

Цв.Андреев: Колеги, първо искам да благодаря на Кмета на общината, който прави дори невъзможното за да бъде болницата на ниво в тази напрегната обстановка. Второ, да благодаря на всеки един от вас, който е съпричастен с това. Иска ми се да се свържете, който не е, в сървъра който Петьо Данков каза на миналото заседание, за да сме в готовност за онлайн заседание. Но ако дори един от нас не е свързан, това няма как да се случи. За сега заседанията ще бъдат присъствени, спазвайки дистанция и нужните предпазни мерки.

Колеги, поради изчерпване на дневния ред, закривам днешното седемнадесето заседание на Общински съвет – Никопол.

Заседанието приключи в 10:22часа.

**ПРЕДСЕДАТЕЛ ОбС: /п/**

/Цветан Андреев/

**ЗАМ.ПРЕДСЕДАТЕЛ ОбС: /п/**

/Майдън Сакаджиев/

**ПРОТОКОЛЧИК: /п/**

/Ралица Александрова/